open-index/open-wikipedia-markdown huggingface dataset:
תאוריית דה ברויי-בוהם

**תאוריית דה ברויי-בוהם** (באנגלית: **De Broglie–Bohm theory**), הידועה גם בשם **מכניקה בוהמית**, ו-**הפירוש של בוהם למכניקת הקוונטים**, היא פירוש למכניקת הקוונטים והיא תאוריה של משתנים חבויים. בנוסף לפונקציית הגל המוכרת ממכניקת הקוונטים, אשר קיימת על פני מרחב כל הקונפיגורציות האפשריות, על פי תאוריה זו קיימות גם קונפיגורציות אשר קבועות גם בלי שהן נצפות או נמדדות. הפיתוח של קונפיגורציית בזמן (משמע המיקומים של כל החלקיקים בקונפיגורציה) נקבעים על ידי פונקציה מכוונת התלויה בפונקציית הגל, ופונקציית הגל מתפתחת בזמן לפי משוואת שרדינגר. התאוריה נקראת על שמם של לואי דה ברויי (1892–1987) ודייוויד בוהם (1917–1992).

התאוריה פותחה לראשונה בשנות ה-20 על ידי דה-ברויי, אשר לבסוף שוכנע לעזוב את התאוריה לטובת פרשנות קופנהגן של מכניקת הקוונטים, שהייתה ונשארה היום הפרשנות המקובלת על רוב הפיזיקאיים. בשנת 1952, לאחר שמאס בשמרנות שרווחה בקרב הפיזיקאיים באותה תקופה, גילה דייוויד בוהם את התאוריה של דה-ברויי מחדש. הרעיונות של בוהם לא קיבלו באותה עת הכרה רחבה, הן בגלל סיבות אישיות הקשורות לבוהם עצמו והן עקב התנגדות המבוססת על טיעונים פיזיקליים. פיזיקאים תאורטיים לא הסכימו לקבל את התאוריה, בעיקר עקב אופייה הנונלוקאלי. משפט בל (1964) קיבל השראה כאשר ג'ון סטיוארט בל גילה את עבודותיו של דייוויד בוהם, ותהה האם ניתן להיפטר מהנונלוקאליות הגלויה של התאוריה. החל משנות ה-90 של המאה ה-20 התעורר עניין חדש בתאוריה וכיום יש מספר קבוצות העובדות על ניסוח הרחבות לתאוריית דה ברויי-בוהם.

קטגוריה:פיזיקה תאורטית
קטגוריה:מכניקת הקוונטים
קטגוריה:פרשנויות של מכניקת הקוונטים
הולמר איולפסון

**הולמר ארן איולפסון** (באיסלנדית: **Hólmar Örn Eyjólfsson**; נולד ב-6 באוגוסט 1990) הוא כדורגלן איסלנדי המשחק בעמדת הבלם בוואלור ובנבחרת איסלנד.

## קריירת משחק
איולפסון, בנו של שחקן העבר והמאמן איולפור סבריסון, החל את הקריירה ב-HK ושיחק במדי הקבוצה הבוגרת של המועדון כבר בגיל 16. בשנת 2007 נבחר לכדורגלן הצעיר של השנה באיסלנד. באותה שנה נמנה עם סגל נבחרת איסלנד לאליפות אירופה עד גיל 17 ובמהלך הטורניר שיחק בעיקר כקשר. בהמשך הקריירה הוצב מעת לעת בקבוצות שבהן שיחק גם בעמדת המגן הימני.

ב-2008, עוד בטרם מלאו לו 18 שנים, עבר איולפסון לווסטהאם יונייטד ושיחק בקבוצת הנוער של המועדון. שנה לאחר מכן הושאל לצ'לטנהאם טאון מהליגה הרביעית באנגליה ולאחר מספר חודשים עבר לרוסלארה מליגת העל הבלגית. בתום עונת  נשרה רוסלארה לליגה השנייה ואיולפסון שב לווסטהאם. הוא חזר אמנם לשחק בקבוצת הנוער אך נמנה עם סגל הקבוצה הבוגרת במספר משחקי ליגה. ב-2011 עבר לבוכום מהבונדסליגה השנייה. משמיעט לשחק במדי הקבוצה, עבר איולפסון ב-2014 לרוזנבורג מליגת העל הנורווגית, ובשתי עונותיו בקבוצה זכה עמה בשני דאבלים והעפיל לשלב הבתים של הליגה האירופית בעונת 2015/16. בדצמבר 2016, תום העונה בליגה הנורווגית ואמצע העונה בליגת העל הישראלית, נמכר למכבי חיפה תמורת מיליון יורו. אחרי עונה לא טובה במכבי חיפה הושאל הבלם ללבסקי סופיה ל-4 שנים.
ב-15 במאי 2018 חתם הולמאר רשמית בלבסקי סופיה.

ב-19 בספטמבר 2020 חזר לרוזנברג וחתם לשלוש שנים.

## בנבחרת איסלנד
במאי 2012 זומן לראשונה לסגל נבחרת איסלנד ואת הופעת הבכורה ערך ב-30 במאי כשנכנס כמחליף בהפסד 3:2 לנבחרת שוודיה.

## קישורים חיצוניים

## הערות שוליים

קטגוריה:בלמי כדורגל איסלנדים
קטגוריה:כדורגלנים איסלנדים
קטגוריה:כדורגלני וסטהאם יונייטד
קטגוריה:כדורגלני רוסלארה
קטגוריה:כדורגלני בוכום
קטגוריה:כדורגלני רוזנבורג
קטגוריה:כדורגלני מכבי חיפה
קטגוריה:כדורגלני לבסקי סופיה
קטגוריה:כדורגלני ואלור רייקיאוויק
קטגוריה:כדורגלנים זרים בישראל
קטגוריה:כדורגלני נבחרת איסלנד
קטגוריה:ספורטאים איסלנדים באנגליה
קטגוריה:ספורטאים זרים בבלגיה
קטגוריה:ספורטאים זרים בגרמניה
קטגוריה:ספורטאים זרים בנורווגיה
קטגוריה:ספורטאים זרים בישראל
קטגוריה:ספורטאים זרים בבולגריה
קטגוריה:כדורגלני מונדיאל 2018
קטגוריה:איסלנדים שנולדו ב-1990
דרלינגטון נאגבה

**דרלינגטון נאגבה** (באנגלית: **Darlington Nagbe**; נולד ב-19 ביולי 1990 במונרוביה שבליבריה) הוא כדורגלן אמריקאי המשחק בעמדת הקשר בקבוצת קולומבוס קרו.

## חיים אישיים
נאגבה נולד במונרוביה שבליבריה. בגיל חמישה חודשים הוא ברח מהמדינה יחד עם אמו, סומה, ואחיו הגדול, ג'ו ג'וניור, בשל מלחמת האזרחים הליברית הראשונה, והשלושה הצטרפו לאב המשפחה, ג'ו נאגבה, קפטן נבחרת ליבריה בעבר ששיחק במונקו הצרפתית. בשל קריירת הכדורגל של האב נדדה המשפחה בהמשך ליוון ולשווייץ, עד שלבסוף, בשנת 2011, השתקעה בקליבלנד שבארצות הברית. לנאגבה שתי אחיות צעירות ממנו, מרטה וסטה.

בשנת 2012 נישא נאגבה לפליסיה הוץ, ולשניים בת בשם מילה ובן בשם קינגסטון. באותה שנה קיבל נאגבה גרין קארד והפך לשחקן מקומי במדינה. בספטמבר 2015 קיבל נאגבה אזרחות אמריקאית.

## קריירת מועדונים
### תחילת הקריירה
נאגבה החל את הקריירה בקבוצת אקרון זיפס, המייצגת את אוניברסיטת אקרון בליגת הקולג'ים המקומית, ובשנת 2010 זכה בפרס הרמן. במהלך תקופתו באקרון זיפס שיחק נאגבה גם בקליבלנד אינטרנשיונלס, בה הבקיע שבעה שערים ב-18 משחקים.

### פורטלנד טימברס
בתחילת שנת 2011 נבחר נאגבה על ידי פורטלנד טימברס מה-MLS בדראפט. ב-2 באפריל ערך נאגבה את הופעת הבכורה שלו במועדון, כשנכנס כמחליף בדקה ה-65 בתיקו 1-1 נגד ניו אינגלנד רבולושן בליגה. ב-2 ביולי הבקיע נאגבה את שער הבכורה שלו במועדון, שער בדקה ה-45 בהפסד 2-1 לספורטינג קנזס סיטי בליגה, שנבחר בתום העונה לשער השנה בליגה.

בשנת 2016 נכלל נאגבה לצד ג'ובאני דוס סאנטוס, ג'רמיין ג'ונס, קאקה, אנדראה פירלו, קלינט דמפסי, דידייה דרוגבה, סבסטיאן ג'ובינקו ודויד וייה בנבחרת כוכבי הליגה במשחק האולסטאר של ה-MLS, שנגמר בהפסד 2-1 לארסנל.

## קריירה בינלאומית
ב-6 בנובמבר 2015 נכלל נאגבה בסגל נבחרת ארצות הברית על ידי המאמן יורגן קלינסמן לקראת המשחקים נגד נבחרת סנט וינסנט והגרנדינים ונבחרת טרינידד וטובגו במסגרת מוקדמות מונדיאל 2018. הוא ערך את הופעת הבכורה שלו בנבחרת נגד נבחרת סנט וינסנט והגרנדינים ב-13 בנובמבר, כשנכנס כמחליף בדקה ה-63 בניצחון 6-1. ב-26 במאי 2016 הבקיע נאגבה את שער הבכורה שלו בנבחרת, שער ניצחון בדקה ה-90 בניצחון 1-0 על נבחרת אקוודור במשחק ידידות.

## תארים
;פורטלנד טימברס
* גביע ה-MLS  (1): 2015

;אישיים
* פרס הרמן (1): 2010
* שער השנה של ליגת ה-MLS  (1): 2011
* השחקן ההוגן של השנה בליגת ה-MLS  (2): 2013, 2015
* נבחרת כוכבי הליגה במשחק האולסטאר של ה-MLS  (1): 2016

## קישורים חיצוניים

## הערות שוליים

קטגוריה:מהגרים לארצות הברית
קטגוריה:כדורגלנים אמריקאים
קטגוריה:כדורגלנים ליברים
קטגוריה:קשרי כדורגל אמריקאים
קטגוריה:קשרי כדורגל ליברים
קטגוריה:כדורגלני פורטלנד טימברס
קטגוריה:כדורגלני אטלנטה יונייטד
קטגוריה:כדורגלני קולומבוס קרו
קטגוריה:בוגרי אוניברסיטת אקרון
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:אמריקאים שנולדו ב-1990
עונת 1946/1947 בלה ליגה

**עונת 1946/1947** הייתה העונה ה-16 של לה ליגה שהיא הליגה הספרדית הבכירה בכדורגל. העונה החלה ב-22 בספטמבר 1946 והסתיימה ב-23 באפריל 1947. 

הליגה כללה 14 קבוצות. בהתאם לתוצאות של העונה הקודמת אלקויאנו והרקולס ירדו ליגה. מליגת המשנה עלו דפורטיבו לה קורוניה וריאל מורסיה.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. הקבוצה שסיימה את העונה במקום ה-12 שיחקו משחק מבחן נגד קבוצה של ליגת משנה.

ולנסיה זכתה בתואר בפעם השלישית בתולדות המועדון.

דפורטיבו לה קורוניה וקסטליון ירדו לליגת משנה בסוף העונה. ריאל מורסיה שיחקה במשחק מבחן ולאחר הפסד ירדה לליגת המשנה.

## כדורגלנים מצטיינים
בהתאם לנתונים הרשמיים של LFP תלמו סארה מאתלטיק בילבאו שכבש 33 שערים ב-24 משחקים זכה בתואר מלך השערים בפעם השלישית ברציפות. בהתאם לנתוני עיתון ספורט MARCA הוא כבש 34 שערים. הוא זכה בתואר מלך השערים בפעם השלישית ברציפות.

ריימונדו לזמה מאתלטיק בילבאו היה השוער הטוב של העונה. הוא ספג 29 שערים ב-23 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1946 1947
קטגוריה:תחרויות כדורגל ב-1946
קטגוריה:תחרויות כדורגל ב-1947
קתרין שלזינגר

**קתרין שלזינגר** (באנגלית: **Katharine Schlesinger**) היא שחקנית בריטית.

## ביוגרפיה
שלזינגר היא אחייניתו של במאי הקולנוע ג'ון שלזינגר ובת אחייניתה של השחקנית דיים פגי אשקרופט. היא כיכבה בדמות קתרין מורלנד בעיבוד משנת 1986 לרומן "מנזר נורת'אנגר" מאת ג'יין אוסטן.

### תיאטרון
הופעותיה בתיאטרון עד שנות תשעים של המאה העשרים היו בהצגות הבאות:
* "רומיאו ויוליה" בתיאטרון שפילד קרוסיבל.
* "אגנס של אלוהים", "Stags and Hens", ו-"Fair Stood the Wind for France" בתיאטרון רויאל נורת'האמפטון.
* "The Marvellous Land of Oz" בתיאטרון לידס פלייהאוס.
* "The Little Heroine" מאת נל דאן בתיאטרון נופילד בסאות'המפטון.
* "חלום ליל קיץ", "נשות וינדזור העליזות" ו-"Bashville" בתיאטרון הפתוח בריג'נטס פארק (1984).
* "The Secret Diary of Adrian Mole" בתיאטרון וינדהם (דצמבר 1984).
* "שלוש אחיות" בתיאטרון גריניץ' (מרץ 1987) ובתיאטרון אלברי (יוני 1987).
* "The Living Room" בתיאטרון רויאלטי (אוקטובר 1987).

ב-1988 שיחקה שלזינגר בהופעת בכורה בתיאטרון הלאומי בתפקיד גרייס ולבורן במחזה "Bartholomew Fair" מאת בן ג'ונסון. ב-1989 הופיעה בתפקיד חאסינטה (Jacinta) בהפקה מחודשת של המחזה "מעיין הכבשים" מאת לופה דה וגה בתיאטרון קוטסלו. בנובמבר 1989 שיחקה שוב בתיאטרון הלאומי בתפקיד ראשי בעיבוד של סטיבן ברקוף למחזה "סלומה" מאת אוסקר ויילד. בינואר 1990 הועברה ההפקה לתיאטרון פיניקס.

בפברואר 1991 הופיעה שלזינגר בתיאטרון רויאל קורט במחזות במסגרת פסטיבל כותבים צעירים.

### אודיו
שלזינגר השתתפה בהקלטה של המחזות "עמל אהבה לשווא" ו"הנרי השמיני" מאת ויליאם שייקספיר.

ב-1989 הופיעה שלזינגר בסיפור "Ghost Light" מתוך סדרת המדע בדיוני "דוקטור הו", ושרה בו את השיר "That's the Way to the Zoo".

## פילמוגרפיה

## קישורים חיצוניים

* Katharine Schlesinger Drama

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
עונת 1947/1948 בלה ליגה

**עונת 1947/1948** הייתה העונה ה-17 של לה ליגה שהיא הליגה הספרדית הבכירה בכדורגל. העונה החלה ב-21 בספטמבר 1947 והסתיימה ב-11 באפריל 1948. 

הליגה כללה 14 קבוצות. בהתאם לתוצאות של העונה הקודמת דפורטיבו לה קורוניה, קסטליון וריאל מורסיה ירדו ליגה. 
מליגת המשנה עלו ז'ימנסטיק טרגונה, אלקויאנו וריאל סוסיאדד.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. 

ברצלונה זכתה בתואר בפעם השלישית בתולדות המועדון.

ריאל סוסיאדד וספורטינג חיחון ירדו לליגת משנה בסוף העונה.

## כדורגלנים מצטיינים
בהתאם לנתונים הרשמיים של LFP פהיניו, סלטה ויגו כבש 21 שערים ב-22 משחקים זכה בתואר מלך השערים. בהתאם לנתוני עיתון ספורט MARCA הוא כבש 23 שערים.

חואן סמבודיו ולסקו מברצלונה היה השוער הטוב של העונה. הוא ספג 31 שערים ב-26 משחקים.

## טבלת הליגה

## סטטיסטיקה
### מלכי השערים

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1947 1948
קטגוריה:תחרויות כדורגל ב-1947
קטגוריה:תחרויות כדורגל ב-1948
מיכאל בלה

**מיכאל בלה** (בגרמנית: **Michael Bella**; נולד ב-29 בספטמבר 1945 בדיסבורג שבגרמניה) הוא כדורגלן עבר גרמני ששיחק לאורך כל הקריירה בדיסבורג בעמדת המגן, ונחשב כשיאן ההופעות של המועדון בבונדסליגה בכל הזמנים. לבלה ארבע הופעות במדי נבחרת גרמניה המערבית, עמה זכה ביורו 1972 על אף שרק נכלל בסגל ולא שותף כלל בטורניר.

## קריירת מועדונים
בלה גדל בנוער של דיסבורג, כאשר הקבוצה עוד נקראה SV מיידריכר. את הופעת הבכורה בקבוצה הבוגרת בבונדסליגה ערך בלה בתיקו 2-2 מול הרטה ברלין במרץ 1965. עד לתום עונה זו ערך הופעה אחת נוספת, בה בישל שערבניצחון 3-2 על בורוסיה דורטמונד. החל מאמצע עונת 1965/66 תפס בלה מקום קבוע בהרכב מיידריכר, והבקיע את שערו הראשון במדי הקבוצה הבוגרת בניצחון 5-2 על שטוטגרט במחזור ה-19 של העונה. בלה הגיע עם הקבוצה לגמר הגביע הגרמני, בו הפסידה מיידריכר 4-2 לבאיירן מינכן. בלה שיחק בגמר זה 90 דקות. בתום עונה זו שינתה מיידריכר את שמה לדיסבורג, ובלה המשיך לשחק בהרכב הקבוצה באופן קבוע במשך 12 עונות נוספות, כאשר דיסבורג נעה בתקופה זו בין אמצע לתחתית הטבלה בבונדסליגה. בעונת 1974/75 הגיע בלה עם דיסבורג לגמר הגביע הגרמני בפעם השנייה בקריירה, ושיחק 90 דקות בגמר בו הפסידה הקבוצה 1-0 לאיינטרכט פרנקפורט משער של קרל היינץ קורבל. בלה שיתף פעולה בתקופה זו עם דטלף פירזיג ועם ברנרד דיץ בהגנת הקבוצה. בעונת 1975/76 השתתף בלה עם דיסבורג בגביע אופ"א, שם הודחה הקבוצה בסיבוב השני על ידי לבסקי סופיה. בתום עונת 1977/78 פרש בלה ממשחק פעיל, לאחר שערך 405 הופעות ליגה ב-14 עונות, והבקיע 13 שערי ליגה במדי דיסבורג.

## קריירה בינלאומית
בלה ערך את הופעת הבכורה שלו במדי נבחרת גרמניה המערבית בדצמבר 1968, בהפסד 2-1 לנבחרת צ'ילה במשחק ידידות. לאחר מכן קיים בלה עוד שתי הופעות במשחקי ידידות. הופעתו היחידה של בלה במשחק רשמי נערכה במסגרת מוקדמות יורו 1972, כאשר נכנס כמחליף בניצחון 1-0 על נבחרת אלבניה. בדיעבד, הייתה זו הופעתו הרביעית והאחרונה של בלה במדים הלאומיים. גרמניה המערבית ובלה העפילו ליורו 1972, ובלה נכלל בסגל הנבחרת שזכתה בתואר לאחר ניצחון 3-0 בגמר על נבחרת ברית המועצות, אך לא שותף כלל בטורניר.

## תארים
עם נבחרת גרמניה המערבית:
* יורו 1972

## קישורים חיצוניים

## הערות שוליים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני דיסבורג
קטגוריה:כדורגלני נבחרת גרמניה המערבית
קטגוריה:דיסבורג: כדורגלנים
קטגוריה:כדורגלני יורו 1972
קטגוריה:גרמנים שנולדו ב-1945
Dishfire

**Dishfire**  היא תוכנה לאיסוף מידע ומסד נתונים המופעלת על ידי רשויות הריגול NSA האמריקאית וה-GCHQ הבריטית. היא אוספת מאות מיליוני הודעות טקסט מדי יום בכל העולם. תוכנה דומה ל-Dishfire נקראת **Prefer**. קיום המערכת נחשף בשנת 2014 במסמכים שהודלפו על ידי אדוארד סנודן. על פי המסמכים של סנודן ה-GCHQ מסתמך על פרצה משפטית בחוק, ובהתאם לכך משתמש באופן חופשי במידע שנצבר במסד הנתונים.
## גלריה

NSA Dishfire.pdf|מצגת המוגדרת כ"סודית מאד" הכוללת מידע על ה-Dishfire
NSA Dishfire2.jpg|כל יום בסביבות 200 מיליון הודעות טקסט נכנסות למערכת
NSA Dishfire 3.jpg|דיאגרמה המראה כיצד מאגרי הנתונים  במערכת מעובדים


## הערות שוליים

קטגוריה:קהילת המודיעין האמריקאית
קטגוריה:לוחמה קיברנטית בארצות הברית
קטגוריה:תוכנות מעקב
קטגוריה:קצרמר תוכנה
שח-דקלים

**שח-דקלים** (שם מדעי: *Dulus dominicus*) היא ציפור שיר האנדמית לאי היספניולה (ולמדינות האיטי והרפובליקה הדומיניקנית) והיא הציפור היחידה במשפחת שחי-דקלים (Dulidae). ציפור זו היא הציפור הלאומית של הרפובליקה הדומיניקנית.

## מאפיינים
אורכו של שח-הדלקים 20 ס"מ ולו נוצות חומות-זית בגבם ובכנפיהם ובטנם לבנה ומפוספסת בחום. הזנב ואזור השת ירוקים בהירים והראש שחור עם עיניים אדומות ומקור צהוב נוקשה. אין הבדלים רבים בין שני המינים.

הוא חי באי היספניולה ובכמה איים סמוכים ומצוי בסוואנות בעלות מעט עצים או דקלים. הוא מצוי גם באזורים עירוניים בעלי מעט עצים ודקלים.

מזונו העיקרי הוא פירות ופרחים שונים, בעיקר של מיני דקלים, של העץ *Bursera simaruba* ושל סחלבים מטפסים.

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:בעלי חיים שתוארו ב-1766
קטגוריה:האיטי: עופות

קטגוריה:הרפובליקה הדומיניקנית: עופות
פרידריך וילהלם השני, דוכס סקסוניה-אלטנבורג

**פרידריך וילהלם השני, דוכס סקסוניה-אלטנבורג** (בגרמנית: **Friedrich Wilhelm II, von Sachsen-Altenburg**; 12 בפברואר 1603 – 22 באפריל 1669) היה דוכס של סקסוניה-אלטנבורג בין השנים 1639–1669.

## ביוגרפיה
פרידריך וילהלם נולד ב-12 בפברואר 1603 בויימאר שהשתייכה לדוכסות סקסוניה-ויימאר, לפרידריך וילהלם הראשון, דוכס סקסוניה-ויימאר ולאנה מריה, רוזנת פפאלץ-נויבורג, בתו של פיליפ לודוויג, רוזן פפאלץ-נויבורג. לאחר מותו של אביו פרידריך וילהלם הראשון, דוכס סקסוניה-ויימאר בשנת 1602, חולקה דוכסות ויימאר בין דודו יוהאן השני, דוכס סקסוניה-ויימאר ובין אחיו יוהאן פיליפ, דוכס סקסוניה-אלטנבורג.

בשנת 1639 מת אחיו יוהאן פיליפ, דוכס סקסוניה-אלטנבורג, ופרידריך וילהלם עלה לשלטון במקומו. בשנת 1660 הרחיב פרידריך וילהלם את גבולות הדוכסות, ובשנת 1664 בנה בקתת ציד בפלומלסהיין. ב-22 באפריל 1669 מת פרידריך וילהלם, ובנו פרידריך וילהלם השלישי, דוכס סקסוניה-אלטנבורג עלה לשלטון במקומו, תוך שגיסיו יוהאן גאורג השני, הנסיך הבוחר מסקסוניה ומוריץ, דוכס סקסוניה-צייץ משמשים כעוצרים.

## משפחתו
ב-18 בספטמבר 1638 התחתן פרידריך וילהלם עם סופיה אליזבת מברנדנבורג, בתם של כריסטאן וילהלם מברנדנבורג ודורותיאה מבראונשווייג-וולפנביטל, אך לא נולדו לו ממנה ילדים.

ב-11 באוקטובר 1652 התחתן פרידריך וילהלם עם מגדלנה זיבילה מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה, ממנה נולדו לו 3 ילדים:
* כריסטיאן (1654–1663)
* יוהנה מגדלנה מסקסוניה-אלטנבורג (1656–1686), התחתנה עם יוהאן אדולף הראשון, דוכס סקסוניה-וייסנפלס
* פרידריך וילהלם השלישי, דוכס סקסוניה-אלטנבורג (1657–1672)

## אילן יוחסין

## קישורים חיצוניים

* 

קטגוריה:דוכסי סקסוניה-אלטנבורג
קטגוריה:ילידי 1603
קטגוריה:נפטרים ב-1669
DCS1000

**DCS1000** (נקראה בהתחלה **Carnivore**) הייתה תוכנה בשימוש ה-FBI ושימשה לצורך ניטור דואר אלקטרוני והתקשרויות אחרות. היא המשתמשה ברכיב תוכנה מסוג רחרחן, שעבר התאמה לצורכי ניטור תעבורת רשת של משתמשים.
התוכנה נוצרה תחת השם Carnivore (קרניבור) באוקטובר 1997, בהמשך שונה שמה ל-DCS1000, ובשנת 2005 הוחלפה בתוכנות קנייניות משופרות יותר, כמו NarusInsight.
מקור התוכנה היה בתוכנה ישנה יותר שנקראה Omnivore.

## קישורים חיצוניים
* 

* EPIC collection of documents on Carnivore
* Carnivore Software Official Website


## הערות שוליים

קטגוריה:קהילת המודיעין האמריקאית
קטגוריה:לוחמה קיברנטית בארצות הברית
קטגוריה:תוכנות מעקב
קטגוריה:רחרחנים
חטפיות פיה

**חטפיות פיה** (שם מדעי: Stenostiridae) היא משפחה קטנה של ציפורי שיר הקרובה לחטפיתיים ובעבר נחשבה לחלק ממשפחה זו אך הופרדה ממנה. למעשה המשפחה מקורבת יותר לסבכיים מאשר לחטפיות וגם לירגזיים ולמשפחה Remizidae. הם נחשבו קרובים גם למונרכיתיים ולזנבני המניפה.

אלו ציפורים קטנות בעלי מקור דק וראשים גדולים, החיים בעיקר באפריקה אך כמה מינים חיים בדרום-מזרח אסיה. כמו החטפיות האמיתיות הם ניזונים בעיקר מחרקים שהם חוטפים במעופם.

## מיון
*משפחת **חטפיות פיה** (Stenostiridae)
**סוג ומין יחיד *Stenostira scita*
**סוג *Elminia*
***מין *Elminia longicauda*
***מין *Elminia albicauda*
***מין *Elminia nigromitrata*
***מין *Elminia albiventris*
***מין *Elminia albonotata*
**סוג ומין יחיד *Chelidorhynx hypoxantha*
**סוג *Culicicapa*
***מין *Culicicapa* *ceylonensis*
***מין *Culicicapa helianthea*

הסוג *Myioparus* שויך למשפחה בעבר.

## קישורים חיצוניים

קטגוריה:בעלי חיים שתוארו ב-2005
קטגוריה:טקסונים שתוארו בידי פרדריק ברקר
קטגוריה:דרוראים
עונת 1949/1950 בלה ליגה

**עונת 1949/1950** הייתה העונה ה-19 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1949 והסתיימה ב-23 באפריל 1950. 

הליגה כללה 14 קבוצות. בהתאם לתוצאות של העונה הקודמת אלקויאנו וסבאדל ירדו ליגה. מליגת המשנה עלו מאלגה וריאל סוסיאדד.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. 

אתלטיקו מדריד זכתה בתואר וזאת בפעם השלישית בתולדות המועדון.

ז'ימנסטיק טרגונה וריאל אוביידו ירדו לליגת משנה בסוף העונה.

## כדורגלנים מצטיינים
בהתאם לנתונים הרשמיים של LFP תלמו סארה, אתלטיק בילבאו כבש 24 שערים ב-26 משחקים. הוא זכה בתואר מלך השערים בפעם הרביעית. בהתאם לנתוני עיתון ספורט MARCA הוא כבש 25 שערים.

חואן אקוניה מדפורטיבו לה קורוניה היה השוער הטוב של העונה. הוא ספג 29 שערים ב-22 משחקים. זו הייתה הפעם השלישית שהוא זכה בתואר.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1949 1950
קטגוריה:תחרויות כדורגל ב-1949
קטגוריה:תחרויות כדורגל ב-1950
טיסה 209 של אפריקייה איירווייז

**טיסה 209 של [[אפריקייה איירווייז]]** הייתה טיסת נוסעים פנימית בתוך לוב, מסבהא אל טריפולי, שנחטפה ב-23 בדצמבר 2016 אל נמל התעופה הבין-לאומי מלטה שבלואה, מלטה.

על המטוס היו 116 אנשים, מתוכם 109 נוסעים ו-7 אנשי צוות. המטוס נחטף על ידי שני טרוריסטים שהזדהו כתומכי מועמר קדאפי, שליטה הדיקטטורי של לוב בעבר, ודרשו בין היתר את שחרור בנו, סיף אל-אסלאם קדאפי, ממעצר בית. החוטפים איימו לפוצץ את המטוס ברימוני יד אם דרישותיהם לא תעננה. מאוחר יותר פורסם כי הרימונים היו רימוני דמה. לאחר מעט יותר מ-4 שעות, שוחררו כל בני הערובה שעל המטוס ונעצרו חוטפיו.

## ראו גם
* טיסה 181 של איג'יפטאייר

## הערות שוליים

קטגוריה:חטיפות מטוסים
קטגוריה:תקריות ואסונות תעופה ב-2016
קטגוריה:לוב: תעופה
קטגוריה:תקריות ואסונות תעופה במעורבות מטוסי איירבוס
קטגוריה:אפריקה: תקריות ואסונות תעופה
קטגוריה:תקריות ואסונות תעופה במלטה
קטגוריה:2016 באפריקה
קטגוריה:2016 באירופה
קונקורדט וורמס

**קונקורדט וורמס** (בלטינית: **Concordatum Wormatiense**), המכונה גם Calixtinum Pactum, היה הסכם שנחתם ב-23 בספטמבר 1122, סמוך לעיר וורמס, בין האפיפיור קליקסטוס השני לבין היינריך החמישי, קיסר האימפריה הרומית הקדושה. קונקורדט זה הביא לסיום השלב הראשון של מאבק האינווסטיטורה בין האפיפיורות לקיסרי האימפריה הרומית הקדושה.

שני הצדדים לא הצליחו למצוא נוסח מוסכם ששניהם יחתמו עליו, וההסכם יצא בשתי הצהרות נפרדות, האחת של הקיסר והאחרת של האפיפיור, כאשר בכל אחת מהן מצהיר הדובר על התחייבויותיו כלפי הצד השני.

על פי תנאי ההסכם, בחירתם של בישופים ואבות מנזרים בשטחי גרמניה צריכה להתקיים בנוכחות של הקיסר (או נציגו) כבורר עבור המועמד הראוי ביותר בין צדדי מחלוקת אפשרית, ללא סימוניה, ובכך נשמר לקיסר תפקיד מכריע בבחירת בעלי שליטה טריטוריאלית גדולים באימפריה.

בממלכת בורגונדי  ובממלכת איטליה (האימפריה הרומית הקדושה) היה על הקיסר להעביר את סמלי השלטון בתוך שישה חודשים, ובכך איבד את השפעתו על מינוי בישופים.

אחת התוצאות של הסכם זה היא הנאמנות הכפולה של הבישופים שהיו תחת שלטון הקיסר. מבחינה דתית נאמנותם נתונה לאפיפיור (וכך גם מבחינת שמירה על האינטרסים הארציים שלו) ועל כך מעידים טבעת הכמורה ומטה הכהונה שלהם, ומבחינה מדינית כשליטי טריטוריות נאמנותם היא לקיסר וכן עליהם כווסאלים של הקיסר לעמוד לרשותו ככוח צבאי ועל כך מעיד השרביט שקיבלו מהקיסר או נציגו. קיסרים מאוחרים יותר ראו בהסכם זה הרשאה לגבות מיסים מדיוקסיות שנוהלו על ידי בישופים והצהרה כי האפיפיור אינו סמכות עבורם בנושאים מדיניים.

ההסכם אושרר על ידי ועידת לטראנו הראשונה ב-1123.

## ראו גם
*ועידת לטראנו הראשונה

## קישורים חיצוניים

* 

## הערות שוליים

קטגוריה:המאה ה-12
וורמס
קטגוריה:היסטוריה של הנצרות
קטגוריה:מדינת האפיפיור
קטגוריה:וורמס
בברי אדמה

**בברי אדמה** (שם מדעי: Pellorneidae) היא משפחה של ציפורי שיר הקרובה לטימליים ובעבר הייתה תת-משפחה שלה אך הופרדה ממנה.

ציפורים אלה חיים באזורים הטרופיים בעולם הישן ובעיקר בדרום אסיה ובדרום-מזרח אסיה. הם מזכירים במראם קיכליים, עורבנים או סבכיים.

אלו ציפורים בגודל בינוני המצויים רוב הזמן על הקרקע והם בעלי רגליים חזקות ואצבעות ארוכות. הם מגוונים בצבעם, כשהרוב חומים-בהירים אך בעלי נוצות רכות ואין להם הרבה קישוטים. הם בעלי כנפיים מעוגלות וראשים כהים עם עיניים גדולות. הם חיים ביערות, ביצות וערבות וגם באזורים יבשים יותר. מזונם העיקרי הוא חרקים אך גם כמה פירות והמינים הגדולים יאכלו גם חולייתנים קטנים.

## סוגים
* Alcippe - לעיתים משוייכת למשפחה עצמאית
* Ptilocichla
* Napothera
* Gampsorhynchus
* סוג ומין יחיד Ptyrticus turdinus
* Illadopsis
* Jabouilleia
* Rimator
* Malacocincla
* Malacopteron
* Trichastoma
* סוג ומין יחיד Kenopia striata
* Graminicola
* Pellorneum

## קישורים חיצוניים

* 

קטגוריה:סבכים
גאקו שיבסאקי

**גאקוּ שיבסאקי** (ביפנית: **柴崎 岳**; נולד ב-28 במאי 1992) הוא כדורגלן יפני המשחק בעמדת הקשר בקאשימה אנטלרס ובנבחרת יפן.

## קריירת מועדונים
שיבסאקי, יליד נוהג'י שבמחוז אאומורי, יפן, החל את הקריירה המקצוענית שלו בקאשימה אנטלרס מליגת העל היפנית בעונת . ב-18 בדצמבר 2016 עלה שמו של שיבסאקי לכותרות, לאחר שהבקיע צמד שערים בהפסד 4-2 לריאל מדריד במסגרת גמר גביע העולם למועדונים 2016. לאחר משחק זה, הביעו התעניינות בשחקן קבוצות מהבונדסליגה ומליגת העל הספרדית. 

ב-31 בינואר 2017 חתם בטנריפה עד לסוף העונה. 

ב-17 ביולי 2017 חתם שיבסאקי בחטאפה מהלה ליגה לשלוש שנים.

ב-14 ביולי 2019 חתם לארבע שנים במדי דפורטיבו לה קורוניה.

ב-4 בספטמבר 2020 חתם שיבאסקי בלגאנס לשלוש שנים.

### קריירת נבחרת
ב-9 בספטמבר 2014 ערך שיבסאקי את הופעת הבכורה שלו בנבחרת יפן, כששיחק 90 דקות והבקיע שער בתיקו 2-2 נגד נבחרת ונצואלה במשחק ידידות, משחק שמאוחר יותר תוצאתו נקבעה כניצחון טכני לטובת נבחרת יפן. שיבסאקי היה חלק מסגל הנבחרת לטורניר גביע אסיה בכדורגל 2015, וערך בו שתי הופעות, בהן הבקיע שער אחד.

נכלל בסגל נבחרת יפן לטורניר מונדיאל 2022.

## תארים
;קאשימה אנטלרס
* גביע הליגה היפנית (3): 2011, 2012, 2015
* גביע סורוגה בנק (2): 2012, 2013

;אישיים
* שחקן העונה בגביע הליגה היפנית (1): 2012
* רוקי העונה בליגת העל היפנית (1): 2012
* כדור הארד בגביע העולם למועדונים (1): 2016

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קאשימה אנטלרס
קטגוריה:כדורגלני טנריפה
קטגוריה:כדורגלני חטאפה
קטגוריה:כדורגלני דפורטיבו לה קורוניה
קטגוריה:כדורגלני לגנס
קטגוריה:כדורגלני נבחרת יפן
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני מונדיאל 2022
קטגוריה:יפנים שנולדו ב-1992
עונת 1950/1951 בלה ליגה

**עונת 1950/1951** הייתה העונה ה-20 של לה ליגה שהיא הליגה הספרדית הבכירה בכדורגל. העונה החלה ב-10 בספטמבר 1950 והסתיימה ב-22 באפריל 1951. 

הליגה הוגדלה ל-16 קבוצות. בעקבות כך הוחלט שקבוצות שזכו במקום 15–16 יעברו לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת משנה ישתתפו במשחקי המבחן עם קבוצות שזכו במקום 13-14 בליגה הבכירה. שתי קבוצות החזקות ממשחקי המבחן ישחקו בעונת 1951/1952 בליגה הבכירה.  

בהתאם לתוצאות של העונה הקודמת ז'ימנסטיק טרגונה וריאל אוביידו ירדו ליגה. מליגת המשנה עלו ראסינג סנטנדר, אלקויאנו, ריאל מורסיה ולרידה.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. 

אתלטיקו מדריד זכתה בתואר וזאת בפעם השלישית בתולדות המועדון ובפעם השנייה ברציפות.

לרידה ואלקויאנו ירדו לליגת משנה בסוף העונה ובנוסף לכך, בעקבות משחקי המבחן ירדו גם ריאל מורסיה ומאלגה.

## כדורגלנים מצטיינים
תלמו סארה, אתלטיק בילבאו כבש 38 שערים ב-30 משחקים. הוא זכה בתואר מלך השערים בפעם החמישית. 

חואן אקוניה מדפורטיבו לה קורוניה היה השוער הטוב של העונה. הוא ספג 36 שערים ב-26 משחקים. זו הייתה הפעם הרביעית שהוא זכה בתואר ועונה השנייה ברציפות.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1950 1951
קטגוריה:תחרויות כדורגל ב-1950
קטגוריה:תחרויות כדורגל ב-1951
פיטוהוי עטוי

**פיטוהוי עטוי** (שם מדעי: *Pitohui dichrous*) הוא עוף ממשפחת הזהבניים החי בגינאה החדשה. ייחודו בכך שהוא העוף היחיד שהוכח שהוא רעיל.

הפיטוהוי העטוי דומה במקצת לעורב, אם כי מרבית נוצותיו אדומות, גם עיניו בצבע אדום, הכנפיים, המקור והחזה שלו שחורים. החלק הקדמי והעליון בראשו של הפיטוהוי העטוי הוא בצבע שבין אדמדם או כתום חלודי לחום. החלק האחורי של הראש והעורף הם בצבע של שאר הגוף.

הפיטוהוי העטוי ניזון מחרקים, בהם סוג של חיפושית רעילה המעניקה לו את הרעל. הרעל משמש אותו גם כדי להתגונן מפני טורפים.

הרעל של הפיטוהוי העטוי נמצא על העור והנוצות, ולא במקור או בטפרים, והוא פוגע במי שנוגע בעורו של הפיטוהוי. הוא אמנם לא מסוגל להרוג אדם, אבל עשוי לגרום לו כווייה כימית. לבעלי חיים הוא גורם נזק בעצמה משתנה.
כל בני הסוג פיטוהוי נחשב לבעל נוצות המכילות רעל, אבל רק לגבי הפיטוהוי העטוי הדבר הוכח.

הפיטוהוי היא ציפור נדירה מאוד, ואנדמית לגינאה החדשה. למרות היותו עוף רעיל, מזגו נוח יחסית. הרעל של הפיטוהוי זהה לרעל של הדנדרובטיים, הניזונים אף הן מחרקים.

## קישורים חיצוניים

## הערות שוליים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:זהבניים
קטגוריה:עופות רעילים
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
עיסאם אל-חדרי

**עיסאם א-דין כמאל תאופיק אל-חדרי** (בערבית: **عصام الدين كمال توفيق الحضري**, בתעתיק מדויק: **עצאם אלדין כמאל תופיק אלחצ'רי**; ב-15 בינואר 1973) הוא כדורגלן עבר מצרי ששיחק בעמדת השוער. הוא השחקן המבוגר ביותר בתולדות גביע העולם בכדורגל ששיחק בטורניר, כשהשתתף במשחק נבחרתו בשלב הבתים במונדיאל 2018 כשהוא בן 45 שנים ו-161 יום.

## קריירת מועדונים
אל-חדרי התחיל את הקריירה שלו בדמיאט. בקיץ  חתם באל-אהלי בה שיחק 11 וחצי עונות וזכה עימה ב-8 אליפויות, 4 גביעים, 4 סופרקאפים, 4 פעמים בליגת האלופות האפריקאית, 4 סופר קאפים, פעמיים בליגת האלופות הערבית ופעם אחת בסופר קאפ הערבי.

בפברואר  חתם בפ.צ. סיון מליגת העל השווייצרית, אולם החתימה נעשתה ללא ידיעתם של הנהלת אל-אהלי שהשעו אותו וקנסו אותו. אך בסופו של דבר פיפ"א החליטה כי אל-חדרי יעזוב לסיון.

ב-20 ביולי 2009 חתם אל-חדרי באיסמאעילי.

ב-1 ביולי 2010 חתם אל-חדרי בא-זמאלכ, אך הושעה על ידי פיפ"א ל-4 חודשים משום שהפר את חוזהו בסיון.

בדצמבר  חתם באל מאריק מליגת העל הסודנית ל-3 שנים.

בקיץ  חתם בוואדי דגלה. אחרי עונה אחת חזר לקדנציה שנייה באיסמאעילי ובסיומה חזר לוואדי דגלה.

## קריירה בינלאומית
ב-25 במרץ 1996 ערך אל-חדרי את הופעת הבכורה שלו בנבחרת מצרים בתיקו 1-1 נגד . לזכותו של אל-חדרי 144 הופעות בנבחרת והוא גם משמש כקפטן הנבחרת.

אל-חדרי זכה עם הנבחרת ארבע פעמים בגביע אפריקה לאומות (הכי הרבה בהיסטוריה לשחקן) ואף נבחר לשוער המצטיין בגביעים שנערכו ב-2006, 2008 ו-2010.

לאחר שאיבד את מקומו כשוער ראשון בנבחרת, בינואר  הודיע על פרישה מהנבחרת. במרץ  הודיע על חזרה לזירה הבינלאומית. ב-5 במרץ 2014 ערך את הופעת הבכורה המחודשת שלו בניצחון 0–2 נגד .

ב-17 בינואר 2017 נכנס אל-חדרי בדקה ה-25 כמחליף של השוער הראשון שפתח במשחק בגביע אפריקה לאומות 2017 נגד נבחרת מאלי לאחר שמתח את שריר הירך האחורי, ובכך הפך לשחקן המבוגר ביותר שמשחק במסגרת גביע אפריקה לאומות.

ב-25 ביוני 2018 במשחק נגד ערב הסעודית בשלב הבתים במונדיאל 2018 כשהוא בן 45 שנים ו-161 יום, אל חדרי פתח בהרכב ושיחק ובכך הפך לשחקן המבוגר ביותר ששיחק אי פעם בגביע העולם בכדורגל.

## תארים
; אל-אהלי
*ליגת העל המצרית (8): , , , , , , , 
*הגביע המצרי (4): , , , 
*הסופר קאפ המצרי (4): , , , 
*ליגת האלופות האפריקאית (2): , , , 
*הסופר קאפ האפריקאי (2): , , 
*ליגת האלופות הערבית (1): 
*הסופר קאפ הערבי (2): , 

; פ.צ. סיון
*הגביע השווייצרי (1): 

; אל-מאריק
*ליגת העל הסודנית (1): 
*הגביע הסודני (1): 

; נבחרת מצרים
*המשחקים הפאן-אפריקאים (1): 
*גביע אפריקה לאומות (4): 1998, 2006, 2008, 2010
*המשחקים הפאן-ערבים (1): 

; אישיים
*נבחרי הטורניר בגביע אפריקה לאומות (3): 2006, 2008, 2010

## קישורים חיצוניים

* 

קטגוריה:כדורגלנים מצרים
קטגוריה:שוערי כדורגל מצרים
קטגוריה:כדורגלני אל-אהלי (קהיר)
קטגוריה:כדורגלני פ.צ. סיון
קטגוריה:כדורגלני א-זמאלכ
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 1998
קטגוריה:כדורגלני גביע הקונפדרציות 1999
קטגוריה:כדורגלני גביע אפריקה לאומות 2000
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:מצרים שנולדו ב-1973
אני ראיתי יופי

"**אני ראיתי יופי**" הוא אלבומה הרביעי של הזמרת נורית גלרון, שיצא באפריל 1983.

בתחילת שנות ה-80 גלרון הוסיפה לבצע שירי משוררים, ובהם נתן זך, יונה וולך, מאיר ויזלטיר ועוד. בד בבד החלה גלרון לבצע שירי פופ ורוק רך, ללחנים ועיבודים של יוצרים כמו יהודית רביץ ויזהר אשדות.

מגמה זו באה לידי ביטוי באלבום "אני ראיתי יופי" משנת 1983 שם ביצעה, בעיבודיו של משה לוי, את השירים: "סוס מעץ" (חדוה הרכבי/נחום היימן) ו"ילדות נשכחת" (יעקב גלעד/יהודית רביץ). שיר נוסף שבלט מהאלבום והיה לשיר זיכרון כואב הוא "עצי התאנה" (רחל שפירא/שפי ישי).

האלבום הוקלט עם מוזיקאים בריטיים באולפן של נחום היימן בלונדון, שם הוא התגורר באותה תקופה.

## רשימת רצועות

* בתקליט: שירים 1–6 - צד א', שירים 7–11 - צד ב'.

## משתתפים באלבום
* הפקה מוזיקלית ועיבודים: משה לוי.
##### נגנים
* קלידים: משה לוי.
* גיטרות: טום בלאדס.
* גיטרה בס: לואיס ז'ארים.
* תופים: סול רובינסון.
* כלי הקשה: ז'ושי הרואיטו.
* סקסופון: רון אספרי.

##### קרדיטים
* הוקלט באולפני "אטמוספיר" — לונדון, יוני 1982.
* טכנאי הקלטה ומיקס: טרבור ואליס.
* צילום: מייק גנור.
* עיצוב גרפי: דורית וייס-אמיר.
* איפור: בועז תורג'מן.
* מפיק אחראי: יוריק בן-דוד.
* עוזרת הפקה: אתי אנטה.
* מפיקים: אשר ביטנסקי ונחום היימן.

## קישורים חיצוניים

קטגוריה:אלבומי נורית גלרון
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת CBS ישראל
ג'ייסון מילר (דובר)

**ג'ייסון מילר** (באנגלית: **Jason Miller**) (נולד ב-1975) הוא יועץ תקשורת אמריקאי שכיהן כיועץ התקשורת של דונלד טראמפ בתקופת הבחירות לנשיאות ארצות הברית 2016 ובתקופת הבחירות לנשיאות ארצות הברית 2024.
## ביוגרפיה
מילר נולד בסיאטל, סיים תואר ראשון באוניברסיטת ג'ורג' וושינגטון בוושינגטון די. סי.

במהלך הבחירות בארצות הברית בשנת 2000, שימש מנהל הקמפיין של ריק קלר מהמפלגה הרפובליקנית, שנבחר לנציג המחוז השמיני של פלורידה בבית הנבחרים. לאחר הבחירות מונה לראש מטהו וב-2002 ניהל את קמפיין הבחירות המוצלח לבחירתו מחדש.

בבחירות בשנת 2004 סייע למטה הבחירות של מל מרטינז שנבחר לנציג פלורידה בסנאט, הוא מונה באותו מערכת בחירות למנהל קמפיין הבחירות של טום קוברון לאחר ששני קודמיו פוטרו וסייע לו להיבחר לנציג אוקלהומה בסנאט. בבחירות בשנת 2006 שימש מנהל הקמפיין של הסנאטור ג'ורג' אלן שהפסיד בבחירות לג'ים ווב.

בבחירות לנשיאות ארצות הברית 2008 שימש סגן מנהל התקשורת של רודי ג'וליאני במהלך הבחירות המקדימות של המפלגה הרפובליקנית.

לאחר הבחירות מונה לסגן נשיא בחברת הייעוץ התקשורתי "Dezenhall Resources" בה התמחה בניהול משברים תקשורתיים של חברות גדולות ומפורסמים.

בשנת 2010 הצטרף כשותף וסגן נשיא בחברת הייעוץ התקשורתי "Jamestown". הוא ניהל קמפיינים תקשורתיים של מועמדי המפלגה הרפובליקנית לתפקידים בכירים, בהם של מאט בווין שנבחר למושל קנטקי ושל מארק סנפורד שנבחר לסנאט של ארצות הברית. 

ב-2015 מונה ליועץ בכיר ודוברו של הסנטור טד קרוז במהלך התמודדותו בבחירות המקדימות של המפלגה הרפובליקנית לקראת הבחירות לנשיאות ארצות הברית 2016. לאחר שקרוז פרש מהמרוץ מונה מילר ביוני 2016 ליועץ התקשורת של דונלד טראמפ וסייע לו להיבחר לנשיא.

בעקבות ניצחונו של טראמפ מונה מילר למנהל התקשורת בבית הלבן המיועד, אך מילר בחר לסגת ולא לקבל את המינוי, כשהתפרסמו שמועות על רומן שקיים עם חברת קמפיין אחרת של טראמפ, איי ג'י דלגדו.

בתחילת 2017 מכר את חלקו בחברת "Jamestown" והצטרף לחברת הייעוץ האסטרטגי "Teneo Strategies".

ביוני 2021 דווח כי מילר עזב את הצוות של טראמפ כדי להיות מנכ"ל חברת סטארט אפ בהיי-טק. ובתחילת יולי הוא השיק גרסת בטא של פלטפורמת המדיה החברתית, Gettr.

ב-2023 עזב את Gettr לטובת ייעוץ לטראמפ בקמפיין הבחירות לנשיאות ארצות הברית 2024. לאחר הבחירות הקים את חברת הלובינג SHW Partners שבין לקוחותיה סקייל AI.

מילר נשוי ואב לבת מרעייתו ולבן מאיי ג'י דלגדו.

## קישורים חיצוניים
*ג'ייסון מילר באתר חברת Jamestown

## הערות שוליים

קטגוריה:דוברים אמריקאים
קטגוריה:יועצי תקשורת
קטגוריה:בוגרי אוניברסיטת ג'ורג' וושינגטון
קטגוריה:אמריקאים שנולדו ב-1975
שון ספייסר

**שון מייקל ספייסר** (באנגלית: **Sean Michael Spicer**; נולד ב-23 בספטמבר 1971) הוא יועץ פוליטי אמריקאי שכיהן כדובר הבית הלבן בממשלו של הנשיא דונלד טראמפ. קודם לכן כיהן כמנהל התקשורת והאסטרטג הראשי של הוועדה הרפובליקנית הלאומית (RNC).

## ביוגרפיה
ספייסר נולד במחוז נסאו שבמדינת ניו יורק וגדל ברוד איילנד. אמו עבדה באוניברסיטת בראון ואביו עבד כסוכן ביטוח. ב-1993 סיים תואר ראשון בממשל מקונטיקט קולג' ושימש חבר נבחרת השיט של המוסד. בשנתו השלישית שהה באוניברסיטה האמריקאית בוושינגטון די. סי. ב-1999 הצטרף לכוחות המילואים של צי ארצות הברית והתקדם לדרגת קומנדר. ב-2012 סיים תואר שני בביטחון לאומי ואסטרטגיה ממכללת המלחמה של הצי.

לאחר לימודי התואר הראשון עבד כחוקר בוועדת המפלגה הרפובליקנית בסנאט. במהלך הבחירות בארצות הברית בשנת 2000, שימש ראש ועדת המפלגה הרפובליקנית לקידום בחירתם מחדש של חברי הקונגרס מהמפלגה. בשנים 2002–2005 שימש מנהל התקשורת ודובר ועדת התקציב של בית הנבחרים של ארצות הברית. בשנים 2005–2006 שימש מנהל התקשורת של הוועדה הרפוליקנית בבית הנבחרים, בשנים 2006–2009 שימש עוזר לענייני תקשורת של נציב הסחר של ארצות הברית. בפברואר 2011 מונה למנהל התקשורת של הוועדה הרפובליקנית הלאומית, וב-2015 מונה בנוסף גם לאסטרטג הראשי של המפלגה.

ב-20 בינואר 2017 נכנס לתפקידו כמנהל התקשורת  בממשלו של נשיא ארצות הברית דונלד טראמפ. במקביל מונה גם לדובר הבית הלבן בעקבות נסיגתו של ג'ייסון מילר מהמינוי. במרץ 2017 החליף אותו מייקל דובקה בתפקיד מנהל התקשורת, והוא נותר לשמש כדובר הבית הלבן. בעקבות התפטרותו של דובקה, מונה ספייסר ביוני 2017 לתפקיד ממלא מקום מנהל התקשורת.

ב-11 באפריל 2017, בניסיון להגן על המתקפה האמריקאית בסוריה, טען ספייסר בתדרוך כתבי הבית הלבן כי "אפילו היטלר לא ירד לשפל של שימוש בנשק כימי". בהמשך הסביר ספייסר כי היטלר "לא השתמש בגז על אנשיו באותה צורה שאסד השתמש בו על עמו", ולאחר מכן ציין כי היטלר הכניס את היהודים לתוך "מרכזי שואה". לבסוף התנצל ספייסר על דבריו.

ביולי 2017 הודיע על התפטרותו מכל תפקידיו בממשל טראמפ על רקע מינויו של אנתוני סקרמוצ'י לתפקיד מנהל התקשורת. ספייסר המשיך לכהן בתפקידיו בממשל עד 31 באוגוסט 2017.

בשנת 2019 השתתף בעונה ה-28 של תוכנית המציאות האמריקאית "רוקדים עם כוכבים", שם היה למודח השישי. במרץ 2020 הוא החל לשדר תוכנית בערוץ Newsmax TV.

## חיים אישיים
ספייסר נשוי לרבקה מילר, מפיקת טלוויזיה ויועצת תקשורת, שהייתה חברה בסגל הבית הלבן בתקופת כהונתו של ג'ורג' ווקר בוש, ולהם שני ילדים.

## קישורים חיצוניים

* 

* שון ספייסר באתר הוועדה הרפובליקנית הלאומית

## הערות שוליים

קטגוריה:חברי המפלגה הרפובליקנית (ארצות הברית)
קטגוריה:נשיאות דונלד טראמפ הראשונה: אישים
קטגוריה:דוברי הבית הלבן
קטגוריה:מנהלי התקשורת בבית הלבן
קטגוריה:בוגרי מכללת קונטיקט
קטגוריה:נשיאות דונלד טראמפ: אישים שפרשו או הודחו
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1971
סקציה (טקסונומיה)

**סקציה** (מלטינית: **Sectio**) היא רמה משנית של מיון טקסונומי של יצורים חיים. הסקציה מקבצת מספר מינים ונכללת בסוג. לעיתים משתמשים ברמת משנה נוספת בין סקציה לסוג והיא תת-סוג (בלטינית: **subgenus**).

בסוגים בהם יש מאות מינים השימוש בסקציה הוא בעל ערך. באלון, למשל, כל המינים באותה סקציה יהיו נשירים או ירוקי עד. כמו כן הכלאה בין מיני אלון שונים נצפתה ברוב המקרים רק בתוך אותה סקציה. דוגמאות לסקציות של אלונים הן: אלונים לבנים (Lepidobalanus) ואדומים (Erythrobalanus) כשהאחרונים מקורם ביבשת אמריקה.

קטגוריה:טקסון לפי דרגה טקסונומית
פול סלבה

**פול ג'וזף סלבה** (באנגלית: **Paul Joseph Selva**; נולד ב-27 בספטמבר 1958) הוא קצין בדימוס בדרגת גנרל בחיל האוויר של ארצות הברית. בתפקידו האחרון שירת כסגן יושב ראש המטות המשולבים.

## ביוגרפיה
סלבה נולד בבלוקסי שבמיסיסיפי. ב-1980 התגייס לחיל האוויר של ארצות הברית לאחר שסיים לימודי תואר ראשון בהנדסת אווירונאוטיקה באקדמיית חיל האוויר.

הוכשר כטייס תובלה ושירת בטייסת התדלוק האווירי 917, שימש קברניט, מדריך ומוביל מבנה בטייסת התדלוק האווירי 32, שירת כיועץ וסגן ראש מטה פיקוד האוויר האסטרטגי, שימש מוביל מבנה בטייסת התדלוק האווירי 9, ומפקד טייסת התמיכה של כנף 722. ב-1994 מונה למפקד טייסת התדלוק האווירי 9 וסגן מפקד כנף 60. ב-1996 מונה לעוזר ראש המשרד להערכה במחלקת ההגנה של ארצות הברית. ב-1998 קודם לדרגת קולונל ומונה למפקד כנף התמיכה האווירית 60. ביולי 2000 מונה למפקד כנף התובלה האווירית 62. ב-2002 מונה לסגן מפקד המרכז לבקרה האווירית לתדלוק אווירי ושנה אחר כך מונה למפקד המרכז. בדצמבר 2004 מונה לקצין המבצעים של פיקוד התובלה של ארצות הברית בדרגת בריגדיר גנרל. באוגוסט 2006 מונה לסגן לענייני תכנון אסטרטגי של ראש מטה חיל האוויר. באוקטובר 2008 מונה לעוזר יושב ראש המטות המשולבים בדרגת לוטננט גנרל. באוקטובר 2011 מונה לסגן מפקד פיקוד כוחות האוויר בפיקוד האוקיינוס השקט.

בנובמבר 2012 מונה לגנרל 4 כוכבים ולמפקד פיקוד התובלה של חיל האוויר. במאי 2014 מונה למפקד פיקוד התובלה של ארצות הברית. ביולי 2015 מונה לסגן יושב ראש המטות המשולבים, הוא שירת בתפקיד עד פרישתו בתחילת אוגוסט 2019.

במהלך שירותו בחיל האוויר צבר למעלה מ-3,100 שעות טיסה והטיס בין היתר מטוסי C-5 גלקסי, בואינג C-17 גלובמאסטר III, לוקהיד מרטין C-141 סטארליפטר, גאלפסטרים 5, מקדונל דאגלס KC-10 אקסטנדר ובואינג KC-135 סטרטוטנקר.

## חיים אישיים והשכלה
סלבה נשוי לריקי שאף היא משרתת בחיל האוויר של ארצות הברית.

הוא בעל תואר ראשון בהנדסת אווירונאוטיקה מאקדמיית חיל האוויר של ארצות הברית, בעל תואר שני בניהול מהאוניברסיטה הנוצרית באבילין שבטקסס, בוגר בית הספר לפיקוד ומטה של חיל האוויר ותואר שני במדע המדינה מאוניברסיטת אובורן.

## קישורים חיצוניים

* ביוגרפיה באתר המטות המשותפים
* ביוגרפיה באתר חיל האוויר האמריקאי

קטגוריה:גנרלים בחיל האוויר של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של חיל האוויר
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד התובלה של ארצות הברית
קטגוריה:טייסי חיל האוויר של ארצות הברית
קטגוריה:סגני יושב ראש המטות המשולבים
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת אובורן
קטגוריה:בוגרי האוניברסיטה הנוצרית של טקסס
קטגוריה:מפקדי פיקוד התובלה של חיל האוויר של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1958
ג'ייקוב אנדרסון

**ג'ייקוב בזיל אנדרסון** (באנגלית: **Jacob Basil Anderson**; נולד ב-18 ביוני 1990) הוא שחקן וזמר אנגלי, הידוע בשם הבמה **ראלי ריצ'י** (Raleigh Ritchie). אנדרסון מוכר מהופעותיו בתפקיד אומן בסרט "בגרות" ובדמות תולע אפור בסדרת הטלוויזיה "משחקי הכס".

## ביוגרפיה
אנדרסון נולד וגדל בעיר בריסטול שבאנגליה. אביו הוא ממוצא אפרו-קאריבי. הוא אחיינו של השחקן פול אנדרסון. בגיל 17 עבר ללונדון כדי לפתוח בקריירה מוזיקלית.

### קריירת משחק
אנדרסון גילם את אנג'לו בסרט "4.3.2.1." של נואל קלארק. הוא כיכב בסדרת הדרמה "Injustice" של רשת ITV בתפקיד סיימון, נער במוסד לעבריינים צעירים. עוד שיחק בתפקיד אורח בסדרה הקומית "לא ממש סיטקום" (Outnumbered), בפרק בסדרה "סקינס" ובסרט הקולנוע "על הקצה" בכיכובו של אדם דיקון. בתיאטרון השתתף אנדרסון במחזות אחדים בהם "Dunsinane" עבור הלהקה השייקספירית המלכותית, במחזה "המלך ליר" (עם פיט פוסלתווייט) בתיאטרון יאנג ויק, ובמחזה "סוס מלחמה" בתיאטרון הלאומי. הוא הופיע בסרט האימה "השדים לעולם לא מתים" בדמות ריקי, ובסיטקום "אפיזודס" בכיכובם של מאט לה-בלאנק וסטיבן מנגן.

ב-2012 לוהק אנדרסון לעונה השלישית של סדרת הטלוויזיה של HBO "משחקי הכס" בתפקיד תולע אפור מפקד הבלתי טמאים. הוא המשיך לגלם את הדמות בעונות הרביעית, החמישית והשישית. ב-2013 שיחק אנדרסון בתפקיד דין תומאס, החבר של קלואי לטימר, בדרמה של ITV "ברודצ'רץ'".

באפריל 2016 הופיע אנדרסון בסדרת הרשת "Game Grumps".

### קריירה מוזיקלית
ב-2006 השתתף אנדרסון בשירה בהקלטת "The PL" של Typesun. ב-2007 הם הוציאו שיר נוסף בשם "Let Me Know". עוד הקליט אנדרסון את השיר "I Need Love" עם המוזיקאי Plan B, שהופיע בפסקול הסרט "בגרות". ב-2013 חתם אנדרסון עם קולומביה רקורדס והוציא בשם הבמה שלו **ראלי ריצ'י** EP עם שלושה שירים בשם "The Middle Child". EP נוסף בשם "Black and Blue" יצא ב-2014.

ההשפעות המוזיקליות על אנדרסון היו של אריקה באדו, דייוויד בואי, ג'יל סקוט, הסמית'ס וסטיבי וונדר. במרץ 2014 יצא הסינגל "Stronger Than Ever" מהאלבום "Black and Blue" ברמיקס של המפיק מ. ג'. קול. השיר הושמע בפרסומות הטלוויזיה עבור ערוץ "ITV Encore". הוא הגיע למקום ה-30 במצעד הסינגלים הבריטי.

ב-26 בפברואר יצא לאור האלבום הראשון של אנדרסון "You're a Man Now, Boy".

## חיים אישיים
בת זוגו של אנדרסון מאז 2011 היא השחקנית אסלינג לופטוס.

## דיסקוגרפיה
;אלבום אולפן
* (2016) You're a Man Now, Boy
;סינגלים
* (2013) "The Middle Child"
* (2014) "Stronger Than Ever"
* (2014) "Birthday Girl"
* (2014) "Cuckoo"
* (2015) "The Greatest"
* (2015) "Never Say Die"
* (2015) "Bloodsport '15"
* (2016) "Keep it Simple"

## פילמוגרפיה
### קולנוע

### טלוויזיה

### רשת

## פרסים ומועמדויות
;פרסי MOBO

;פרס גילדת שחקני המסך

## קישורים חיצוניים

* 

* 

## הערות שוליים

קטגוריה:אמני קולומביה רקורדס
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זמרים בריטים
קטגוריה:אנגלים שנולדו ב-1990
כנימות עש

**כנימות עש** (אנגלית: Whiteflies) הם חרקים השייכים למשפחת ה-Aleyrodidae. שם המשפחה בעברית נגזר מצורת הבוגרים להם שני זוגות כנפיים המכוסות בשעווה לבנה המונחות בשעת מנוחה על הגב ומקנות להם מראה הדומה לזה של עשים קטנים (1–2 מ"מ). הם מאכלסים אזורים בעלי אקלים חם והם מזיקים של צמחים עשבוניים. בדרך כלל הם ניזונים משיפת הצמח תוך שימוש בגפיים דוקרות מוצצות מהחלק התחתון של העלה, דבר הגורם לפגיעה פיזיולוגית בצמח. 
ידועים במדע 1556 מיני כנימות עש בעולם המשתייכות לכ-161 סוגים ושלוש תת-משפחות Aleurodicinae, Aleyrodinae ו Udamoselinae. בנוסף קיים מאובן השייך לתת משפחה Bernaeinae. ההשפעות של כנימות עש במערכות אקולוגיות חקלאיות הופכות חשובות יותר ויותר. הסיבה העיקרית היא הסחר התכוף של מוצרים חקלאיים בינלאומיים המסייעים בהפצה של מזיקים חדשים. המינים בעלי המשמעות הכלכלית הגדולה ביותר הם: כנימת עש הטבק (שם מדעי: *Bemisia tabaci*) וכנימת-עש החממות (שם מדעי: *Trialeurodes vaporariorum*).
250px|ממוזער|מחזור חיים של כנימות עש

## מחזור החיים
מחזור החיים של כנימות עש כולל שלושה שלבים:
***הביצה**: צורתה מוארכת ובקצה שלה מצוי גבעול אותו נועצת הנקבה ברקמת הצמח. הביצים מוטלת כבודדות או בקבוצות. 
***4 דרגות נימפה**: מהביצה בוקעת נימפה הקרויה גם זחלן. הדרגה הראשונה מצוידת ברגליים מפותחות, הזחלן משוטט על פני העלה ומחפש נקודה טובה להתמקמות והזנה בה הוא נועץ את גפי פיו. לאחר ההתנשלות הראשונה, מגיח זחלן מדרגה שנייה, רגליו מנוונות, גפי פיו מעמיקות ברקמת הצמח והוא נותר נייח, כך מתרחש גם עם דרגות הזחל הבאות. דרגת הזחל הרביעית מכונה בספרות "גולם" אולם שלב זה אינו דומה לגולם של חרקים בעלי גלגול מלא שכן בדרגה הזו הזחלן ניזון.
***בוגר**: הכנימה הבוגרת בוקעת מהביצה, מזדווגת עם זכר ונעה לכיוון העלים הצעירים העליונים ומתמקמת לרוב בחלק התחתון של העלה. הנקבה מחדירה את גפי הפה שלה לעלה וניזונה ממנו בעוד היא מטילה, בשל כך מתקבל דפוס מעגלי של ביצים.

## נזקים צמחיים
*הזנה ישירה מפלואם הצמח של העלים, דבר הגורם לכך שהעלים מאבדים את צבעם הירוק (כלורוזה)
*יצירת טל דבש שמשמש כמדיום גדילה לפטריית הפייחת הפוגעת ביכולת ההטמעה של הצמח
*בזמן ההזנה מצמחים, כנימות העש יכולות להפריש רעלנים הגורמים לסימפטומים שונים בצמחים
*כנימות העש משמשות כווקטור למיני ווירוסים צמחיים שונים

למרות המגוון הרחב של צמחים מארחים, מיני כנימות עש הן לרוב חד פונדקאיות.
רוב הווירוסים המועברים על ידי כנימות עש שייכים למיני הווירוסים: criniviruses, ipomoviruses, torradoviruses, carlaviruses ובעיקר Begomovirus השייכים למשפחת ה Geminiviridae.

## הדברה
הטיפול המקובל היום כנגד כנימת עש הטבק כולל בעיקר שימוש בחומרים כימיים. חומרים אלו מזהמים את הקרקע ומשפיעים על בריאות האדם.

## להוסיף כותרת
*רשימה טקסונומית של מיני כנימות עש הידועות בעולם D. Ouvrard & J.H. Martin

## קישורים חיצוניים

* 

## הערות שוליים

*
קטגוריה:טקסונים שתוארו בידי ג'ון ווסטווד
קטגוריה:בעלי חיים שתוארו ב-1840
רוני אלוני

**רוני אלוני** (נולד בדצמבר 1944) הוא ביולוג ישראלי, פרופסור אמריטוס במחלקה לביולוגיה מולקולרית ואקולוגיה של צמחים, בפקולטה למדעי החיים, באוניברסיטת תל אביב.

## ביוגרפיה
בשנת 1969 סיים תואר שני בבוטניקה באוניברסיטה העברית בירושלים בהנחייתו של פרופ' גדעון אורשן. בשנת 1974 סיים לימודי דוקטורט בביולוגיה באוניברסיטה העברית בהנחייתם של פרופ' אברהם פאהן וד"ר צבי זקס. בהמשך סיים פוסט-דוקטורט באוניברסיטת פרינסטון. היה חבר סגל בפקולטה לביולוגיה בטכניון ובאוניברסיטת ווטרלו בקנדה. בשנת 1992 התמנה לפרופסור מן המניין באוניברסיטת תל אביב. בשנת 1991 התמנה לעמית באקדמיה הבינלאומית למדעי העץ. בשנת 2005 נבחר כעמית לאקדמיה לאופולדינה, האקדמיה הלאומית של גרמניה. במהלך שנות עבודתו היה פרופסור אורח באוניברסיטת הרווארד, באוניברסיטת קליפורניה בברקלי, ובמוסדות אקדמיים נוספים. בין השנים 1996–1998 היה נשיא החברה הישראלית לבוטניקה.

מחקרו של אלוני מתמקד בהבנת המנגנון ההורמונלי המעורר ומווסת הבחנה בצמחים וסקולריים, תוך התמקדות בשיפור ייצור הסיבים הצמחיים ואיכות היווצרות העץ בעצי יער. במחקרו עוסק אלוני בשאלות יסוד בתחום הביולוגיה ההורמונלית של צמחים: ייצור הורמונים, דרכי הובלתו ומנגנונים הורמונליים השולטים על ההבחנה של סוגי תאים שונים בעצה ובשיפה של רקמות מאורגנות, גידולים ועפצים. אלוני פרסם עשרות מאמרים בכתבי עת מובילים בתחום עבודתו.

## קישורים חיצוניים
* , אוניברסיטת תל אביב
*  

## הערות שוליים

קטגוריה:ביולוגים ישראלים
קטגוריה:סגל אוניברסיטת תל אביב: מדעי הצמח ואבטחת מזון
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1944
ברוקליניות

שמאל|ממוזער|317x317 פיקסלים|קווים שווי צפיפות ואיזוברים (קווים שווי לחץ) בנוזל ברוקליני (למעלה). מאחר שהצפיפות תלויה בטמפרטורה, איזוברים ואיזותרמות נחתכים גם כן.
בדינמיקת נוזלים, **ברוקליניות** של נוזל מרובד היא מדד לנטיית גרדיאנט הלחץ מגרדיאנט צפיפות הנוזל. 

במטאורולוגיה, אטמוספירה נחשבת ברוקלינית כאשר הצפיפות תלויה הן בטמפרטורה והן בלחץ; זאת לעומת אטמוספירה ברוטרופית שבה הצפיפות תלויה בלחץ בלבד. במונחים אטמוספיריים, אזורים ברוטרופיים בכדור הארץ נחשבים בדרך כלל לאזורי קווי הרוחב המרכזיים או הטרופיים, ואילו אזורים ברוקליניים נחשבים בדרך כלל לקווי הרוחב הבינוניים או הקוטביים.

הברוקליניות מתכוניתית ל- \nabla p \times \nabla \rho

ביטוי זה פרופורציוני לסינוס הזווית בין המשטחים שווה הלחץ ובין משטח שווה הצפיפות. לפיכך, בנוזל ברוטרופי, (אשר מוגדר על ידי ברוקליניות אפסית), אלה משטחים מקבילים.

אזורים שבהם ברוקליניות גבוהה מאופיינים ביצירה תכופה של שקעים ברומטריים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הידרודינמיקה
קטגוריה:דינמיקה אטמוספירית
קטגוריה:דינמיקה של נוזלים
יחסי ישראל–סנגל

בין **[[ישראל]] ו[[סנגל]]** מתקיימים יחסים דיפלומטיים מלאים. שגרירות ישראל בסנגל ממוקמת בעיר דקר, לישראל שיתופי פעולה שונים עם סנגל בין השאר בתחום החקלאות.

## היסטוריה
ב-16 בספטמבר 1960 ביקשה סנגל ממספר מדינות ובין היתר מישראל שיכירו בה כמדינה. ב-27 בספטמבר הודיעה ישראל כי היא מכירה בסנגל כמדינה. בשנת 1962 פורסם כי היחסים בין המדינות מתחממים. כן באותה שנה מינתה ישראל שגריר בסנגל.

ב-1966 ביקר ראש הממשלה לוי אשכול בסנגל, היה זה הביקור הראשון של ראש ממשלת ישראל.

ב-1971 הגיעה לישראל משלחת של ארבעה נשיאים ממדינות אפריקה מניגריה, קונגו, קמרון וסנגל לטובת קידום השלום במזרח התיכון וליישום החלטת מועצת הביטחון 242 (לסיום השליטה בשטחים שכבשה ישראל ב-1967). בעת ביקורו בארץ, הנשיא לאופולד סנגהור - שכיהן בתפקיד מאז סנגל הפכה למדינה עצמאית ב-1960 ועד לשנת 1980 - השווה את הציונות לתנועות השחרור הלאומי והדה-קולוניזציה באפריקה.

בשנת 1973, הודיע נשיא סנגל, כי על אף ששיתוף הפעולה בין המדינות הוקפא, היחסים לא ינותקו. בשנת 1978 הודיע הנשיא כי יחדש את הקשרים עם ישראל, עד אשר יוכח כי השלום עם מצרים מתקדם דיו.

ב-1994 נחתם הסכם שיתוף פעולה כללי בין שתי המדינות, בשנת 2010 עמד היצוא מישראל לסנגל על 3.3 מיליון דולר.

בשנת 2008 דווח כי התקיימו דיונים בין הפת"ח לחמאס בתיווך נשיא סנגל עבדוליי ואד, כאשר נידונו גם נושאים הקשורים לעמדה בנוגע להסדר קבע עם ישראל.

משרד החקלאות מקיים פרויקטים משותפים במטרה לספק מענה למחסור במים לחקלאי סנגל. פרויקט "טיפה" כלל הטמעת מערכת השקיה מתקדמת על ידי ישראל.

בספטמבר 2016, נפגש ראש הממשלה בנימין נתניהו עם נשיא סנגל מאקי סאל, בפגישה אמר נתניהו: "יש לנו מערכת יחסים נהדרת בין ישראל לסנגל, ואנחנו עתידים לעשותה נהדרת עוד יותר", ואף הזמין את הנשיא לביקור בישראל.

בדצמבר 2016, בעקבות קבלת החלטה 2334 של מועצת הביטחון של האו"ם, שהוגשה ונתמכה בין היתר גם על ידי סנגל, הורה ראש הממשלה נתניהו להחזיר את שגריר ישראל בסנגל להתייעצות, לבטל את תוכניות הסיוע ולבטל את ביקורו של שר החוץ של סנגל בישראל.

ביוני 2017 הודיעו ראש ממשלת ישראל בנימין נתניהו ונשיא סנגל מאקי סאל על סיום המשבר בין שתי המדינות.

## לקריאה נוספת
* משה יגר, **ראשיתו של שירות החוץ 1948–1967**, הוצאת כרמל, 2021, עמ' 246–248.

## קישורים חיצוניים

## הערות שוליים

*
קטגוריה:יחסי אפריקה–ישראל לפי מדינה